stanford-oval/wikipedia huggingface dataset:
รายชื่อตอน ซีเอสไอ: ไมแอมี
ซีซั่นที่ 5: 2549 - 2550

| ชื่อตอน | วันออกอากาศ | # |
| --- | --- | --- |
| Rio - เงามืดแห่งริโอ (ส่วนที่ 4) | 18 กันยายน 2549 | 98 (5-01) |
| If Looks Could Kill - หลังม่านมายา | 9 ตุลาคม 2549 | 99 (5-02) |
| Death Pool 100 - เดธ พลู เกมมรณะ | 2 ตุลาคม 2549 | 100 (5-03) |
| Going Under - อำพรางคดี | 25 กันยายน 2549 | 101 (5-04) |
| Death Eminent - เหยื่อความโลภ | 16 ตุลาคม 2549 | 102 (5-05) |
| Curse of the Coffin - คำสาปอาถรรพ์  | 23 ตุลาคม 2549 | 103 (5-06) |
| High Octane - โชว์มรณะ | 6 พฤศจิกายน 2549 | 104 (5-07) |
| Darkroom - ห้องมืด | 13 พฤศจิกายน 2549 | 105 (5-08) |
| Going, Going, Gone - งานประมูลสีเลือด | 20 พฤศจิกายน 2549 | 106 (5-09) |
| Come As You Are - กลเกมสงคราม | 27 พฤศจิกายน 2549 | 107 (5-10) |
| Backstabbers - แทงข้างหลัง | 11 ธันวาคม 2549 | 108 (5-11) |
| Internal Affairs - ผู้บริสุทธิ์ | 8 มกราคม 2550 | 109 (5-12) |
| Throwing Heat - ชนวนชีวิต | 22 มกราคม 2550 | 110 (5-13) |
| No Man's Land - แผนโจรกรรม (ส่วนที่ 1) | 5 กุมภาพันธ์ 2550 | 111 (5-14) |
| Man Down - นาทีชีวิต (ส่วนที่ 2) | 12 กุมภาพันธ์ 2550 | 112 (5-15) |
| Broken Home - เหยื่ออารมณ์ | 19 กุมภาพันธ์ 2550 | 113 (5-16) |
| A Grizzly Murder - เขี้ยวมรณะ | 26 กุมภาพันธ์ 2550 | 114 (5-17) |
| Triple Threat - ปมสังหาร | 19 มีนาคม 2550 | 115 (5-18) |
| Bloodline - สายเลือด | 9 เมษายน 2550 | 116 (5-19) |
| Rush - หนี้แค้น | 16 เมษายน 2550 | 117 (5-20) |
| Just Murdered - สัมพันธ์มรณะ | 23 เมษายน 2550 | 118 (5-21) |
| Burned - ดับไฟแค้น | 30 เมษายน 2550 | 119 (5-22) |
| Kill Switch - ฆ่าตัดตอน | 7 พฤษภาคม 2550 | 120 (5-23) |
| Born to Kill - ฆาตกรรมลวง | 14 พฤษภาคม 2550 | 121 (5-24) |
ซีซั่นที่ 6: 2550 - 2551

| ชื่อตอน | วันออกอากาศ | # |
| --- | --- | --- |
| Dangerous Son - ลูกชายตัวแสบ | 24 กันยายน 2550 | 122 (6-01) |
| Cyber - lebrity - คนดังไซเบอร์ | 1 ตุลาคม 2550 | 123 (6-02) |
| Inside Out - ล่าพลิกเมือง | 8 ตุลาคม 2550 | 124 (6-03) |
| Bang, Bang, Your Debt - ตายล้างหนี้ | 15 ตุลาคม 2550 | 125 (6-04) |
| Deep Freeze - แค้นฝังลึก | 22 ตุลาคม 2550 | 126 (6-05) |
| Sunblock - สุริยคราส | 29 ตุลาคม 2550 | 127 (6-06) |
| Chain Reaction - ปฏิกิริยาลูกโซ่ | 5 พฤศจิกายน 2550 | 128 (6-07) |
| Permanent Vacation - พักผ่อนอย่างสงบ | 12 พฤศจิกายน 2550 | 129 (6-08) |
| Stand Your Ground - ฆ่าปิดปาก | 19 พฤศจิกายน 2550 | 130 (6-09) |
| My Nanny - พี่เลี้ยง | 26 พฤศจิกายน 2550 | 131 (6-10) |
| Guerillas in the Mist - ฆาตกรแฝงเงา | 10 ธันวาคม 2550 | 132 (6-11) |
| Miami Confidential - ปฏิบัติการลับไมอามี่ | 17 ธันวาคม 2550 | 133 (6-12) |
| Raising Caine - เคนส์คนเดิม | 14 มกราคม 2551 | 134 (6-13) |
| You May Now Kill the Bride - แต่งงานมรณะ | 24 มีนาคม 2551 | 135 (6-14) |
| Ambush - ดักฆ่า (ส่วนที่ 1) | 31 มีนาคม 2551 | 136 (6-15) |
| All In - ทุ่มหมดตัว (ส่วนที่ 2) | 1 เมษายน 2551 | 137 (6-16) |
| To Kill A Predator - จุดจบนักล่า | 21 เมษายน 2551 | 138 (6-17) |
| Tunnel Vision - อุโมงค์มรณะ | 28 เมษายน 2551 | 139 (6-18) |
| Rock and a Hard Place - ตกที่นั่งลำบาก | 5 พฤษภาคม 2551 | 140 (6-19) |
| Down to the Wire - ยืมมือฆ่า | 12 พฤษภาคม 2551 | 141 (6-20) |
| Going Ballistic - กระสุนปริศนา (ส่วนที่ 1) | 19 พฤษภาคม 2551 | 142 (6-21) |
ซีซั่นที่ 7: 2551 - 2552

| ชื่อตอน | วันออกอากาศ | # |
| --- | --- | --- |
| Resurrection - ตายแล้วเกิดใหม่ (ส่วนที่ 2) | 22 กันยายน 2551 | 143 (7-01) |
| Won't Get Fueled Again - เพลิงสังหาร | 29 กันยายน 2551 | 144 (7-02) |
| And How Does That Make You Kill? - ฆาตกรรมปริศนา | 6 ตุลาคม 2551 | 145 (7-03) |
| Raging Cannibal - คดีมนุษย์กินคน | 13 ตุลาคม 2551 | 146 (7-04) |
| Bombshell - ระเบิดปลิดวิญญาณ | 20 ตุลาคม 2551 | 147 (7-05) |
| Wrecking Crew - หักเหลี่ยมเจ้าพ่อ | 3 พฤศจิกายน 2551 | 148 (7-06) |
| Cheating Death - ป่วนคดีโหด | 10 พฤศจิกายน 2551 | 149 (7-07) |
| Gone Baby Gone - พลิกคดีลักพาตัว | 17 พฤศจิกายน 2551 | 150 (7-08) |
| Power Trip - ฆาตกรรมซาดิสม์ | 24 พฤศจิกายน 2551 | 151 (7-09) |
| The DeLuca Motel - โมเต็ลสุดสยอง | 8 ธันวาคม 2551 | 152 (7-10) |
| Tipping Point - อำนาจมรณะ | 15 ธันวาคม 2551 | 153 (7-11) |
| Head Case - ปริศนาที่หายไป | 12 มกราคม 2552 | 154 (7-12) |
| And They're Offed - สนามฆาตกรรม | 19 มกราคม 2552 | 155 (7-13) |
| Smoke Gets in Your CSI's - การกลับมาของอเล็กซ์ | 2 กุมภาพันธ์ 2552 | 156 (7-14) |
| Presumed Guilty - ฆาตกรรมเปลี่ยนฉาก | 9 กุมภาพันธ์ 2552 | 157 (7-15) |
| Sink or Swim - เรือมรณะ | 2 มีนาคม 2552 | 158 (7-16) |
| Divorce Party - ปริศนารักสามเส้า | 9 มีนาคม 2552 | 159 (7-17) |
| Flight Risk - เที่ยวบินมรณะ | 16 มีนาคม 2552 | 160 (7-18) |
| Target Specific - พุ่งเป้าสังหาร (ส่วนที่ 1) | 23 มีนาคม 2552 | 161 (7-19) |
| Wolfe In Sheep's Clothing - หมาป่าในคราบลูกแกะ (ส่วนที่ 2) | 30 มีนาคม 2552 | 162 (7-20) |
| Chip / Tuck - ผ่าตัดปมปริศนา | 13 เมษายน 2552 | 163 (7-21) |
| Dead on Arrival - พิศวาสฆาตกรรม | 27 เมษายน 2552 | 164 (7-22) |
| Collateral Damage - เหยื่อระเบิด | 4 พฤษภาคม 2552 | 165 (7-23) |
| Dissolved - ฆาตกรรมเผาอำพราง | 11 พฤษภาคม 2552 | 166 (7-24) |
| Seeing Red - ปิดบัญชีเจ้าพ่อ (ส่วนที่ 1) | 18 พฤษภาคม 2552 | 167 (7-25) |
ซีซั่นที่ 8: 2552 - 2553

| ชื่อตอน | วันออกอากาศ | # |
| --- | --- | --- |
| Out of Time - ย้อนเวลา (ส่วนที่ 2) | 21 กันยายน 2552 | 168 (8-01) |
| Hostile Takeover - จับตัวประกัน  | 28 กันยายน 2552 | 169 (8-02) |
| Bolt Action - รักสามเศร้า  | 5 ตุลาคม 2552 | 170 (8-03) |
| In Plane Sight - ตายคาเครื่องบิน  | 12 ตุลาคม 2552 | 171 (8-04) |
| Bad Seed - อาหารมื้อสุดท้าย | 19 ตุลาคม 2552 | 172 (8-05) |
| Dude, Where's My Groom? | 2 พฤศจิกายน 2552 | 173 (8-06) |
| Bone Voyage | 9 พฤศจิกายน 2552 | 174 (8-07) |
| Point of Impact - จุดกระทบ  | 16 พฤศจิกายน 2552 | 175 (8-08) |
| Kill Clause - ฆ่าเพื่อเงิน  | 23 พฤศจิกายน 2552 | 176 (8-09) |
| Count Me Out | 7 ธันวาคม 2552 | 177 (8-10) |
| Delko For the Defense - เดลโก้แก้ต่าง  | 14 ธันวาคม 2552 | 178 (8-11) |
| Show Stopper - ถึงจุดจบ  | 11 มกราคม 2553 | 179 (8-12) |
| Die By the Sword - ดาบพิฆาต  | 18 มกราคม 2553 | 180 (8-13) |
| In the Wind - บทพิสูจน์  | 1 กุมภาพันธ์ 2553 | 181 (8-14) |
| Miami, We Have a Problem - ฆ่าจากนอกโลก | 8 กุมภาพันธ์ 2553 | 182 (8-15) |
| LA | 1 มีนาคม 2553 | 183 (8-16) |
| Getting Axed - ขวานสังหาร | 8 มีนาคม 2553 | 184 (8-17) |
| Dishonor | 22 มีนาคม 2553 | 185 (8-18) |
| Spring Breakdown | 12 เมษายน 2553 | 186 (8-19) |
| Backfire - ไฟย้อนกลับ  | 19 เมษายน 2553 | 187 (8-20) |
| Meltdown | 3 พฤษภาคม 2553 | 188 (8-21) |
| Mommie Deadest | 10 พฤษภาคม 2553 | 189 (8-22) |
| Time Bomb | 17 พฤษภาคม 2553 | 190 (8-23) |
| All Fall Down (ส่วนที่ 1) | 24 พฤษภาคม 2553 | 191 (8-24) |
ซีซั่นที่ 9: 2553 - 2554

| ชื่อตอน | วันออกอากาศ | # |
| --- | --- | --- |
| Fallen (ส่วนที่ 2) | 3 ตุลาคม 2553 | 192 (9-01) |
| Sudden Death | 10 ตุลาคม 2553 | 193 (9-02) |
| See No Evil | 17 ตุลาคม 2553 | 194 (9-03) |
| Manhunt | 24 ตุลาคม 2553 | 195 (9-04) |
| Sleepless in Miami | 31 ตุลาคม 2553 | 196 (9-05) |
| Reality Kills | 14 พฤศจิกายน 2553 | 197 (9-06) |
| On the Hook | 21 พฤศจิกายน 2553 | 198 (9-07) |
| Happy Birthday | 5 ธันวาคม 2553 | 199 (9-08) |
| Blood Sugar | 12 ธันวาคม 2553 | 200 (9-09) |
| Match Made in Hell | 2 มกราคม 2554 | 201 (9-10) |
| F-T-F | 9 มกราคม 2554 | 202 (9-11) |
| Wheels Up | 16 มกราคม 2554 | 203 (9-12) |
| Last Stand | 20 กุมภาพันธ์ 2554 | 204 (9-13) |
| Stoned Cold | 27 กุมภาพันธ์ 2554 | 205 (9-14) |
| Blood Lust | 6 มีนาคม 2554 | 206 (9-15) |
| Hunting Ground | 13 มีนาคม 2554 | 207 (9-16) |
| Special Delivery | 20 มีนาคม 2554 | 208 (9-17) |
| About Face | 27 มีนาคม 2554 | 209 (9-18) |
| Caged | 10 เมษายน 2554 | 210 (9-19) |
| Paint It Black | 17 เมษายน 2554 | 211 (9-20) |
| G.O. | 1 พฤษภาคม 2554 | 212 (9-21) |
| Mayday (ส่วนที่ 1) | 8 พฤษภาคม 2554 | 213 (9-22) |
ซีซั่นที่ 10: 2554 - 2555

| ชื่อตอน | วันออกอากาศ | # |
| --- | --- | --- |
| Countermeasures (ส่วนที่ 2) | 25 กันยายน 2554 | 214 (10-01) |
| Stiff | 2 ตุลาคม 2554 | 215 (10-02) |
| Blown Away | 9 ตุลาคม 2554 | 216 (10-03) |
| Look Who’s Taunting | 16 ตุลาคม 2554 | 217 (10-04) |
| Killer Regrets | 23 ตุลาคม 2554 | 218 (10-05) |
| By the Book | 30 ตุลาคม 2554 | 219 (10-06) |
| Sinner Takes All | 6 พฤศจิกายน 2554 | 220 (10-07) |
| Dead Ringer | 13 พฤศจิกายน 2554 | 221 (10-08) |
| A Few Dead Men | 20 พฤศจิกายน 2554 | 222 (10-09) |
| Long Gone | 4 ธันวาคม 2554 | 223 (10-10) |
| Crowned | 11 ธันวาคม 2554 | 224 (10-11) |
| Friendly Fire | 8 มกราคม 2555 | 225 (10-12) |
| Terminal Velocity | 29 มกราคม 2555 | 226 (10-13) |
| Last Straw | 19 กุมภาพันธ์ 2555 | 227 (10-14) |
| No Good Deed | 4 มีนาคม 2555 | 226 (10-15) |
| Rest in Pieces | 11 มีนาคม 2555 | 227 (10-16) |
| At Risk | 18 มีนาคม 2555 | 226 (10-17) |
| Law and Disorder (ส่วนที่ 1) | 25 มีนาคม 2555 | 227 (10-18) |
| Habeas Corpse (ส่วนที่ 2) | 8 เมษายน 2555 | 226 (10-19) |
อุทกภัยในประเทศไทย พ.ศ. 2567

| --- | --- |
อุทกภัยใหญ่ในอำเภอเมืองเชียงราย เดือนกันยายน พ.ศ. 2567
วันที่: 17 สิงหาคม พ.ศ. 2567 – ปัจจุบัน
ที่ตั้ง: เชียงราย เชียงใหม่ แม่ฮ่องสอน พะเยา แพร่ น่าน ลำพูน สุโขทัย ชัยนาท นนทบุรี และจังหวัดอื่น ๆ
เสียชีวิต: 45 คน
นับตั้งแต่ช่วงเดือนสิงหาคม พ.ศ. 2567 ได้เกิดอุทกภัยฉับพลันและดินถล่มในหลายจังหวัดของประเทศไทย โดยเฉพาะทางภาคเหนือของประเทศไทยจากอิทธิพลพายุไต้ฝุ่นยางิและพายุซูลิก ในปัจจุบัน กรมป้องกันและบรรเทาสาธารณภัยได้รายงานว่าอุทกภัยได้ส่งผลกระทบในพื้นที่ 19 จังหวัด มีผู้เสียชีวิต 45 คน และประชาชนได้รับผลกระทบกว่า 43,535 ครัวเรือน
ภูมิหลัง

เมื่อวันที่ 14 สิงหาคม พ.ศ. 2567 เกิดฝนตกต่อเนื่องและปริมาณฝนเพิ่มขึ้น ด้วยอิทธิพลของร่องมรสุมพาดผ่านทางตอนบนของภาคเหนือ ประกอบกับมรสุมตะวันตกเฉียงใต้ จึงทำให้เกิดฝนตกต่อเนื่องแทบทุกวันและตกหนักถึงหนักมากในช่วงวันที่ 17–21 สิงหาคม พ.ศ. 2567 โดยเฉพาะอย่างยิ่งฝนที่ตกในพื้นที่ภูเขาสูง ทำให้มีปริมาณฝนตกสะสมเฉลี่ยเพิ่มสูงขึ้นอย่างรวดเร็ว ทำให้มีปริมาณน้ำฝนมหาศาลไหลลงสู่ลุ่มน้ำหลักและลุ่มน้ำสาขาอย่างรวดเร็ว
อุทกภัย > เดือนตุลาคม

ก่อนหน้านี้วันที่ 30 กันยายน ได้ทราบถึงร่องมรสุมพาดผ่านในตัวจังหวัดทางภาคเหนือตอนบน ทำให้ฝนตกหนักมาก ในเวลา 00:00 น. ของวันที่ 1 ตุลาคม มีฝนตกหนักเกือบทั้งวัน ซึ่งน้ำฝนที่เกิดขึ้น กรมอุตุนิยมวิทยาได้คาดการณ์ว่าเป็นฝนห่าสุดท้ายของฤดูกาลนี้ ซึ่งจังหวัดที่ได้รับผลกระทบก็คือ จังหวัดเชียงราย ในตัวอำเภอเมืองเชียงราย ได้รับผลกระทบหนักในบริเวณถนนพหลโยธิน ในช่วงตำบลนางแล และตำบลท่าสุด โดยเฉพาะหน้ามหาวิทยาลัยแม่ฟ้าหลวงได้รับผลกระทบหนักทำให้รถเล็กไม่สามารถสัญจรไปมาได้เลย ในส่วนของตำบลบ้านดู่ เกิดฟ้าผ่าในบริเวณร้านยางบีควิกสาขาบ้านดู่ บริเวณเส้นถนนท่าอากาศยานแม่ฟ้าหลวงเชียงราย ซึ่งอยู่ข้างบิ๊กซี เชียงราย 2 ทำให้เกิดเพลิงไหม้จำนวนมาก ส่วนหน้ามหาวิทยาลัยราชภัฏเชียงรายเองก็ได้รับผลกระทบอีกครั้ง เนื่องจากน้ำจากเทือกเขาดอยพระบาทล้นลงมา และจุดที่ได้รับผลกระทบจากอุทกภัยเดิมในวันที่ 11 กันยายนได้รับผลกระทบอีกครั้งด้วย และอำเภอแม่สายก็ได้รับผลกระทบเช่นเดียวกันและได้รับผลกระทบอย่างแสนสาหัสจากจุดที่เกิดอุทกภัยเดิมในวันที่ 11 กันยายนด้วย และอีกอย่างหนึ่งคือบริเวณแม่น้ำกกเพิ่มสูงขึ้นในอำเภอเมืองเชียงราย อำเภอเวียงชัย อำเภอเวียงเชียงรุ้ง อำเภอแม่จัน อำเภอดอยหลวง และอำเภอเชียงแสนได้รับผลกระทบอีกครั้ง
ส่วนจังหวัดเชียงใหม่เองมีอำเภอแม่อายที่ได้รับผลกระทบจากแม่น้ำกก วันที่ 5 ตุลาคม แม่น้ำปิงล้นตลิ่งเข้าท่วมถนนท่าแพ ตั้งแต่สะพานนวรัฐและได้แผ่ขยายวงกว้างไปทั่ว โดยทางฝั่งตะวันออกของแม่น้ำปิงน้ำได้ไหลเข้าท่วมแผ่รัศมีไปกว่า 2 กิโลเมตร ทั้งนี้บนถนนแก้วนวรัฐถูกน้ำท่วมสูงตั้งแต่ช่วงเชิงสะพานนครพิงค์ ต่อเนื่องยาวไปถึงสี่แยกศาลเด็กและบริเวณสถานีขนส่งอาเขต
ต่อมาวันที่ 6 ตุลาคม มวลน้ำขยายวงกว้างออกทุกทิศทางจากแม่น้ำปิงตั้งแต่เขตเทศบาลนครเชียงใหม่ไปจนถึงพื้นที่ท้ายน้ำ อำเภอสารภี และหลายพื้นที่ของจังหวัดลำพูน โดยมวลน้ำที่ล้นตลิ่งล้นพนังกั้นน้ำเทศบาลนครเชียงใหม่ท่วมย่านเศรษฐกิจและชุมชน ได้แก่ ย่านไนท์บาซาร์ ถนนช้างคลาน และกาดหลวง
ในวันเดียวกันพื้นที่ ตำบลธรรมามูล อำเภอเมืองชัยนาท จังหวัดชัยนาท ซึ่งเป็นพื้นที่ทางด้านเหนือเขื่อนเจ้าพระยา มวลน้ำจากแม่น้ำเจ้าพระยาได้ไหลทะลักเข้าท่วมในพื้นที่ หมู่ 4 ตำบลธรรมามูล เนื่องจากคันดินที่ใช้เป็นคันกั้นน้ำเกิดพังทลาย เจ้าหน้าที่ไม่สามารถนำเครื่องจักร เครื่องมือ รวมไปถึงกระสอบทรายเข้าไปทำการอุดได้ จนส่งผลทำให้มีพื้นที่ชุมชนที่อยู่อาศัย และพื้นที่ทางการเกษตรถูกน้ำท่วม ชาวบ้านกว่า 100 หลังคาเรือน
อุทกภัย > เดือนพฤศจิกายน

27 พฤศจิกายน เกิดอุทกภัยทางจังหวัดนราธิวาส จังหวัดปัตตานี จังหวัดยะลา และจังหวัดสงขลา ซึ่งเป็นจังหวัดทางภาคใต้
ปฏิกิริยา

พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดาฯ พระบรมราชินี พระราชทานเครื่องฉีดน้ำแรงดันสูง เพื่อช่วยเหลือในการทำความสะอาดบ้านเรือนผู้ประสบอุทกภัยในจังหวัดเชียงราย
แพทองธาร ชินวัตร นายกรัฐมนตรี โพสต์บนเฟซบุ๊ก ระบุว่า ได้ติดตามสถานการณ์น้ำท่วมในพื้นที่จังหวัดภาคเหนือและมีความเป็นห่วงและกังวลใจ พร้อมส่งกำลังใจแก่ผู้ประสบภัยทุกครอบครัวและเจ้าหน้าที่ที่กำลังปฏิบัติหน้าที่อย่างเต็มกำลังขณะนี้ ภูมิธรรม เวชยชัย รองนายกรัฐมนตรี ระบุว่า ได้ประชุมร่วมกับหน่วยงานที่เกี่ยวข้องแล้วยืนยันว่าสถานการณ์อุทกภัยในปัจจุบันไม่รุนแรงเท่าอุทกภัยเมื่อปี พ.ศ. 2554
ปลัดกระทรวงมหาดไทยได้มีคำสั่ง แต่งตั้งให้รองปลัดกระทรวงมหาดไทย รักษาการในตำแหน่งผู้ว่าราชการจังหวัดเชียงราย และย้ายรองผู้ว่าราชการจังหวัดเชียงราย โดยมีผลในวันที่ 2 ตุลาคม พ.ศ. 2567
ปีเตอร์ ซี. โดเฮอร์ที

| ปีเตอร์ ชาร์ลส์ โดเฮอร์ที |
| --- | --- |
FRS AC FMedSci
เกิด: 15 ตุลาคม ค.ศ. 1940 บริสเบน ในรัฐควีนส์แลนด์
สัญชาติ: ออสเตรเลีย
ศิษย์เก่า: มหาวิทยลัยควีนส์แลนด์ มหาวิทยาลัยเอดินบะระ
มีชื่อเสียงจาก: Major histocompatibility complex
รางวัล: รางวัลโนเบลสาขาสรีรวิทยาหรือการแพทย์ (ค.ศ. 1996) บุคคลดีเด่นประจำปีของออสเตรเลีย (ค.ศ. 1997) รางวัลเลเวินฮุก (ค.ศ. 1999)
อาชีพทางวิทยาศาสตร์
สาขา: แพทยศาสตร์ วิทยาภูมิคุ้มกัน
สถาบันที่ทำงาน: สถาบันวิจัยวิทยาศาสตร์การแพทย์ John Curtin มหาวิทยาลัยแห่งชาติออสเตรเลีย
อาจารย์ที่ปรึกษาในระดับปริญญาเอก: G. L. Montgomery J. T. Stamp
 
ปีเตอร์ ชาร์ลส์ โดเฮอร์ที (อังกฤษ: Peter Charles Doherty, FRS AC FMedSci, 15 ตุลาคม ค.ศ. 1940) เป็นสัตวแพทย์และนักวิจัยในสาขาการแพทย์ชาวออสเตรเลีย โดเฮอร์ทีได้รับรางวัลอัลเบิร์ต ลาสเกอร์สาขาแพทย์ใน ค.ศ. 1995 โดเฮอร์ทีและ Rolf M. Zinkernagel ได้รับรางวัลโนเบลสาขาสรีรวิทยาหรือการแพทย์ใน ค.ศ. 1996 นอกจากนี้แล้วโดเฮอร์ทีได้รับรางวัลบุคคลดีเด่นประจำปีของออสเตรเลียและเครื่องราชอิสริยาภรณ์กิตติมศักดิ์ใน ค.ศ. 1997 เนื่องจากงานที่ได้ร่วมมือทำกับ Zinkernagel โดเฮอร์ทีได้ถูกแต่งตั้งให้เป็นบุคคลที่มีคุณค่าแห่งชาติออสเตรเลีย ใน ค.ศ.2009 งานวิจัยของโดเฮอร์ทีเรื่องระบบภูมิคุ้มกันได้ถูกแต่งตั้งให้เป็นหนึ่งใน 150 ไอคอนของควีนส์แลนด์
ประวัติวัยเด็กและการเรียน

โดเฮอร์ทีเกิด ณ บริสเบน ในรัฐควีนส์แลนด์ และได้เข้าเรียนในโรงเรียนมัธยม Indooroopilly (ณ ตอนนี้โรงเรียนใช้ชื่อโดเฮอร์ทีเป็นชื่อห้องบรรยาย) โดเฮอร์ทีได้รับปริญญาตรีสาขาสัตวแพทย์ศาสตร์ใน ค.ศ. 1966 จากมหาวิทยลัยควีนส์แลนด์ หลังจากที่ได้รับปริญญาเอกใน ค.ศ. 1970 จากมหาวิทยาลัยเอดินบะระ ณ ประเทศสกอตแลนด์ โดเฮอร์ทีได้กลับไปยังบ้านเกิดเพื่อทำงานวิจัยเรื่องระบบภูมิคุ้มกัน ณ สถาบันวิจัยวิทยาศาสตร์การแพทย์ John Curtin ซึ่งเป็นส่วนหนึ่งของมหาวิทยาลัยแห่งชาติออสเตรเลียในเมืองแคนเบอร์รา
งานวิจัยและอาชีพ

งานวิจัยของโดเฮอร์ทีมุ่งเน้นไปที่ระบบภูมิคุ้มกันและงานวิจัยที่ได้รับรางวัลโนเบลอธิบายเกี่ยวกับการตอบโต้ของเซลล์ภูมิคุ้มกันของร่างกายต่อไวรัส โดเฮอร์ทีและ Rolf M. Zinkernagel ซึ่งเป็นผู้ร่วมงาน ได้ค้นพบวิธีการที่ทีเซลล์ตรวจจับสารก่อภูมิต้านทาน โดยร่วมมือกับโปรตีนที่ผลิตโดยกลุ่มของยีนซึ่งเป็นตัวกำหนดและควบคุมลักษณะของแอนติเจนบนผิวเซลล์ที่เกี่ยวข้องกับการตอบรับหรือปฏิเสธเนื้อเยื้อรวมทั้งการตอบสนองทางภูมิคุ้มกัน (Major histocompatibility complex protein)
ไวรัสจะแพร่กระจายไปยังเซลล์เจ้าบ้านและเปลี่ยนระบบภายในเซลล์เพื่อที่จะเพิ่มจำนวนไวรัส คิลเลอร์ทีเซลล์ (Cytotoxic T cell) จะทำการกำจัดเซลล์ที่ติดไวรัสเพื่อที่จะยับยั้งการแพร่กระจาย โดเฮอร์ทีและ Rolf M. Zinkernagel ค้นพบว่าการที่คิลเลอร์ทีเซลล์จะทำอย่างเช่นนั้นได้ คิลเลอร์ทีเซลล์ต้องพบเจอโมเลกุลสองตัวบนเยื่อหุ้มเซลล์ก่อนซึ่งมีแอนติเจนไวรัสและโมเลกุลจาก MHC คิลเลอร์ทีเซลล์มีตัวรับโมเลกุลสองตัวอยู่บนเยื่อหุ้มเซลล์ของตัวมันเอง ก่อนหน้างานวิจัยของโดเฮอร์ที MHC ถูกระบุว่าเป็นตัวการในการปฏิเสธเนื้อเยื่อระหว่างการปลูกถ่าย นอกจากนี้แล้วโดเฮอร์ทีและ Rolf M. Zinkernagel ค้นพบว่า MHC สามารถต่อต้านไวรัสที่ก่อโรคเยื่อหุ้มสมองอักเสบได้ด้วย
นอกจากงานวิจัยแล้ว โดเฮอร์ทีได้ประพันธ์หนังสือ เช่น The Beginner's Guide to Winning the Nobel Prize หรือ เส้นทางสร้างฝันสู่รางวัลโนเบล ในชีวิตนักวิทยาศาสตร์ (ค.ศ. 2005) A Light History of Hot Air (ค.ศ. 2007) Sentinel Chickens (ค.ศ.2012) และ The Knowledge Wars (ค.ศ. 2015) เป็นต้น
เกียรติคุณและรางวัล

โดเฮอร์ทีได้รับแต่งตั้งให้เป็นหนึ่งในสมาชิกของราชสมาคมแห่งลอนดอน (FRS) โดเฮอร์ทีเป็นผู้อุปถัมภ์ของสถาบันการศึกษาเรื่องการติดเชื้อและภูมิคุ้มกันปีเตอร์โดเฮอร์ที ซึ่งเป็นสถาบันที่จัดทำร่วมกับมหาวิทยลัยเมลเบิร์นและสถาบันสุขภาพแห่งเมลเบิร์น โดยสถาบันปีเตอร์โดเฮอร์ทีเริ่มปฏิบัติการเมื่อ ค.ศ. 2014 และเป็นศูนย์รวมผู้เชี่ยวชาญด้านภูมิคุ้มกันและโรคติดเชื้อมากมาย เช่น ศาสตราจารย์ Sharon Lewin ซึ่งเป็นผู้ที่อยู่ในแนวหน้าการต่อต้านโรคติดต่อในมนุษย์ โดเฮอร์ทีได้รับการแต่งตั้งให้เป็นสมาชิกกิตติมศักดิ์ของสถาบันวิทยาศาสตร์การแพทย์อังกฤษ (FMedSci) และสมาชิกกิตติมศักดิ์ของสถาบันวิทยาศาสตร์การแพทย์ออสเตรเลีย (FAHMS) ใน ค.ศ.2015 ต่อมาโดเฮอร์ทีได้รับการแต่งตั้งให้เป็นสมาชิกกิตติมศักดิ์ของราชสมาคมแห่งรัฐวิกตอเรีย (FRSV)
โรงเรียนวิทยาศาสตร์ John Monash และ โรงเรียนชายล้วน Moreton Bay ใช้ชื่อของโดเฮอร์ทีเป็นชื่อคณะ
สมเด็จพระบรมราชาธิราชที่ 2

| สมเด็จพระบรมราชาธิราชที่ 2> พระเจ้ากรุงศรีอยุธยา |
| --- | --- |
ครองราชย์: พ.ศ. 1967 – 1991 (24 ปี)
ก่อนหน้า: สมเด็จพระอินทราชา
ถัดไป: สมเด็จพระบรมไตรโลกนาถ

พระราชสมภพ: พ.ศ. 1929
สวรรคต: พ.ศ. 1994 (65 พรรษา)
คู่อภิเษก: พระราชเทวี (พระราชธิดาในพระมหาธรรมราชาที่ 2)
พระราชบุตร: พระนครอินทร์​    (พระอินทราชา)​ เจ้าพญาแพรก  สมเด็จพระบรมไตรโลกนาถ
ราชวงศ์: สุพรรณภูมิ
พระราชบิดา: สมเด็จพระอินทราชา
สมเด็จพระบรมราชาธิราชที่ 2 หรือ เจ้าสามพระยา (พ.ศ. 1929 – 1994) เป็นพระเจ้ากรุงศรีอยุธยา รัชกาลที่ 7 ครองราชย์ระหว่างปี พ.ศ. 1967 – 1991 พระองค์เป็นพระมหากษัตริย์ที่มีพระปรีชาสามารถในการปกครอง และการรบ ดังจะเห็นได้จากกรณีการตีอาณาจักรล้านนาและประเทศกัมพูชา นับเป็นการขยายพระราชอาณาเขตของ อาณาจักรอยุธยาตอนต้นอย่างเป็นรูปธรรม
พระราชประวัติ > พระราชสมภพ

สมเด็จพระบรมราชาธิราชที่ 2 มีพระนามเดิมว่าเจ้าสามพระยา เป็นพระราชโอรสพระองค์ที่ 3 ในสมเด็จพระอินทราชาหลังจากพระราชบิดาตีได้หัวเมืองเหนือแล้ว ก็โปรดให้มีพระราชโอรสพระองค์ใหญ่ทั้ง 3 พระองค์ไปครองเมืองต่าง ๆ คือ เจ้าอ้ายพระยาเป็นผู้ครองเมืองสุพรรณบุรี เจ้ายี่พระยาเป็นผู้ครองเมืองแพรกศรีราชา (อำเภอสรรคบุรี) ส่วนพระองค์ได้รับโปรดเกล้าฯ ให้ไปปกครองเมืองชัยนาท (พิษณุโลก) ซึ่งเป็นหัวเมืองสำคัญทางเหนือ และได้อภิเษกสมรสกับพระราชธิดาของพระมหาธรรมราชาที่ 2 แห่งกรุงสุโขทัย
พระราชประวัติ > การขึ้นครองราชย์

เมื่อสมเด็จพระนครินทราธิราชเสด็จสวรรคตในปี พ.ศ. 1967 เจ้าอ้ายพระยาและเจ้ายี่พระยา ต่างยกทัพเข้ากรุงศรีอยุธยาเพื่อชิงราชสมบัติ ทั้งสองพระองค์ได้กระทำยุทธหัตถีกันที่เชิงสะพานป่าถ่านจนสิ้นพระชนม์ทั้งสองพระองค์ ขุนนางผู้ใหญ่จึงไปกราบทูลเชิญเจ้าสามพระยาขึ้นเสวยราชสมบัติ เฉลิมพระนามว่าสมเด็จพระบรมราชาธิราชเจ้า แล้วโปรดให้ขุดพระศพพระเชษฐาทั้งสองพระองค์ไปถวายพระเพลิง แล้วสร้างวัดราชบูรณะในที่ถวายพระเพลิงนั้น ส่วนที่กระทำยุทธหัตถีให้ก่อเป็นเจดีย์ไว้ 2 องค์
พระราชประวัติ > สวรรคต

สมเด็จพระบรมราชาธิราชที่ 2 เสด็จสวรรคต เมื่อ พ.ศ. 1994 พระองค์ครองราชสมบัติรวม 24 ปี โดยสมเด็จพระราเมศวรพระราชโอรสได้สืบราชสมบัติต่อ มีพระนามว่าสมเด็จพระบรมไตรโลกนาถ
เหตุการณ์ในรัชสมัย

พ.ศ. 1959 เสด็จขึ้นครองราชย์ในปีเดียวกันสถาปนาวัดราชบูรณะ
พ.ศ. 1969 สร้างวัดมเหยงค์ในปีเดียวกัน พระพุทธชินราช มีน้ำพระเนตรไหลออกมาเป็นโลหิต
เหตุการณ์ในรัชสมัย > ปราบเมืองพิมายและพนมรุ้ง

เหตุการณ์นี้เกิดขึ้นก่อนปี พ.ศ. 1982  สมเด็จพระบรมราชาธิราชที่ 2 ทรงให้ระดมกองทัพช้างม้า เตรียมจะยกไปตีเมืองพิมายและพนมรุ้ง เจ้าเมืองทั้งหลายจึงออกมาถวายบังคมสมเด็จพระบรมราชาธิราช พระองค์ก็โปรดพระราชทานรางวัล แล้วโปรดให้เจ้าเมืองเหล่านั้นกลับไปปกครองเมืองของตนตามเดิม
เหตุการณ์ในรัชสมัย > พระราชพิธีโกษรกรรม สมเด็จพระบรมไตรโลกนาถ

เหตุการณ์นี้เกิดขึ้นเมื่อปี พ.ศ. 1982 สมเด็จพระบรมราชาธิราชที่ 2 จัดให้มีพระราชพิธีโกษรกรรม(พระราชพิธีโสกันต์) ให้กับพระบรมเชษฐาธิราช พระราชโอรส แล้วพระราชทานนามใหม่ว่า "สมเด็จพระราเมศวรบรมไตรโลกนารถบพิตร"
ปรากฏใน พระราชพงศาวดารกรุงศรีอยุธยา ฉบับหอพระสมุดวชิรญาณ ความว่า :-
"๏ ศักราช 801 มะแม เอกศก สมเด็จพระบรมราชาธิราชเจ้าก็ให้ประชุมพราหมณาจารย์แลท้าวพญาเสนามาตย์ทั้งหลายเล่นมหรสพ ตั้งพระราชพิธีโกษ(ร)...กรรมสมเด็จพระบรมเชษฐาธิราชกุมารท่าน แลประสาทพระนาม...สมเด็จพระราเมศวรบรมไตรโลกนารถบพิตร"
เพลิงไหม้พระราชมณเทียร
พ.ศ. 1974 เสด็จยกทัพไปตีเมืองพระนครหลวงของกัมพูชา​ได้สำเร็จและสถาปนาพระนครอินทร์​พระโอรสองค์ใหญ่ให้เสวยราชย์​เป็นพระเจ้ากรุงกัมพูชา
พ.ศ. 1984 เกิดเพลิงไหม้พระที่นั่งตรีมุข
พ.ศ. 1985 เสด็จยกทัพตีเชียงใหม่แต่ไม่สำเร็จ​
พ.ศ. 1987 เสด็จยกทัพปราบจราจล แลตั้งทัพหลวงที่ปะทายเขษม​ (กัมพูชา)​ ได้เชลย​120,000​ คน ทัพหลวงเสด็จกลับคืน
ราชการสงคราม > การศึกกับเขมร

ปี พ.ศ. 1974 สมเด็จพระบรมราชาธิราชได้เสด็จยกทัพไปตีเมืองนครหลวง (นครธม) ในรัชสมัยพระธรรมาโศกราชได้ ศึก​ครั้งนี้กองทัพอยุธยาล้อมเมืองพระนครหลวง​ (นครธม) ได้​​ 7​ เดือน ก่อนจะยึดเมืองได้​ พระธรรมาโศกราชประชวรและสวรรคตในเมืองพระนครหลวง​ (นครธม) ​ฝ่ายกัมพูชายอมแพ้​ สมเด็จพระบรมราชาธิราชจึงโปรดให้จัดงานศพและสร้างวัดบำเพ็ญกุศลถวายให้แก่พระธรรมโศกราช​ ก่อนจะสถาปนาให้พระนครอินทร์พระราชโอรสองค์ใหญ่ขึ้นเป็นกษัตริย์​กัมพูชา​อยู่ปกครองเมืองพระนครหลวงแทนในฐานะเมืองประเทศราช แล้วให้นำพระยาแก้วพระยาไท พร้อมทั้งพระประยูรญาติ เหล่าขุนนาง และกวาดต้อนครัวชาวกัมพูชา​ได้ 40,000​ คนกับทั้งรูปหล่อพระโคสิงห์สัตว์ต่าง ๆ​ และทรัพย์สินอื่นๆ​ กลับมากรุงศรีอยุธยาด้วย ทำให้อิทธิพลของเขมรในด้านการปกครอง ประเพณี ตลอดจนงานศิลปะมาปรากฏชัดในอยุธยา พระนครอินทร์​อยู่ปกครองกัมพูชาได้ประมาณ​ 12​ ปี​ ในปี พ.ศ.​ 1986 พระนครอินทร์​ประชวร​สวรรคต ที่กัมพูชา​สมเด็จพระบรมราชาธิราชโปรดให้สถาปนาเจ้าพญาแพรก​พระโอรสองค์รองขึ้นเป็นกษัตริย์​กัมพูชาต่อจากพระนครอินทร์​ แต่เจ้าพญาแพรกปกครองกัมพูชา​ได้ไม่นานพระองค์​ถูกลอบปลงพระชนม์​ 
พระบรมราชา​ (เจ้าพญาญาติ) เชื้อพระวงศ์กัมพูชาเดิม ยึดเมืองพระนครหลวงคืนจากฝ่ายอยุธยาได้​ก่อนจะย้ายเมืองหลวงกัมพูชาไปยังเมืองบาสานและเมืองจตุรมุข​ (พนมเปญ)​ ตามลำดับ ต่อมาสมเด็จพระบรมราชาธิราช จึงเสด็จไปทำสงครามปราบพรรคเขมรในกัมพูชา​ เมื่อปี​ พ.ศ. 1987 ก่อนจะถอยกลับอยุธยา​ ครั้งนั้นได้เชลย​ 120,000​ คน​
ราชการสงคราม > การศึกกับล้านนา

ในปี พ.ศ. 1985 พระเจ้าติโลกราชแห่งเชียงใหม่ ได้รบกับท้าวช้อยผู้เป็นพระอนุชา ท้าวช้อยแพ้หนีไป เจ้าเมืองเทิงได้มาขอสวามิภักดิ์กับกรุงศรีอยุธยาและขอให้ส่งกองทัพไปช่วยรบ สมเด็จพระบรมราชาธิราชที่​ 2 จึงทรงยกกองทัพไปตีเมืองเชียงใหม่ของอาณาจักรล้านนาแต่ก็ตีไม่สำเร็จประกอบกับทรงพระประชวรจึงทรงยกกองทัพกลับกรุงศรีอยุธยา
ในพระราชพงศาวดาร ฉบับพันจันทนุมาศ (เจิม) พระองค์ทรงยกกองทัพไปตีเชียงใหม่อีกครั้ง เมื่อ พ.ศ. 1987 ทรงตั้งทัพหลวงที่ตำบลปะทายเขษม ครั้งนี้ได้หัวเมืองชายแดนของเชียงใหม่กับเชลยอีก 120,000 คน จึงยกทัพหลวงกลับพระนคร แต่ศึกครั้งนี้ไม่ปรากฏในหลักฐานฝ่ายล้านนา ในพระราชพงศาวดารกรุงเก่า ฉบับหลวงประเสริฐ กล่าวเพียงแค่เสด็จไปปราบพรรค ตั้งทัพหลวงที่ตำบลปะทายเขษม ได้เชลย 120,000 คน เท่านั้น ไม่ได้กล่าวถึงเมืองเชียงใหม่
จากข้อมูลอื่นใน พงศาวดารกรุงศรีอยุธยาฉบับปลีกหมายเลข 223,2/ก.125 กล่าวว่า เจ้าอยาด บุตรพระรามเจ้า (พระรามาธิบดี (คำขัด)) ที่ถูกส่งไปอยู่จัตุรมุข (พนมเปญ) นั้น ได้ก่อกบฏต่อพระอินทราชา ชักชวนชาวเขมรให้แข็งเมืองขึ้นจนใหญ่โตเป็นมหาพรรค พระอินทราชายกทัพไปตีเจ้าอยาดแตกพ่าย จับเจ้าอยาดส่งไปกรุงศรีอยุธยา แต่ขุนนครไชยกลับแอบปล่อยตัวให้เจ้าอยาดหนีไป เจ้าอยาดเลยระดมกองทัพมหาพรรคชาวเขมรขึ้นใหม่ ในขณะนั้นพระอินทราชาเกิดประชวรสวรรคต เจ้าสามพระยาจึงส่งเจ้าพระยาแพรก ราชบุตรอีกองค์ไปครองพระนครธม และยกทัพใหญ่เข้ามายังกัมพูชาเพื่อปราบพรรคในปี พ.ศ. 1987 จึงน่าจะเป็นเหตุการณ์นี้มากกว่าสงครามกับล้านนา และเมื่อพิจารณาจากชื่อสถานที่ตั้งทัพคือปะทายเขษม คำว่าปะทายน่าจะเพี้ยนมาจากภาษาเขมรคือ บันทาย (បន្ទាយ) ซึ่งมักพบเป็นชื่อสถานที่หรือชื่อเมืองในกัมพูชา
พระราชกรณียกิจ > ด้านการพระศาสนา

เมื่อสมเด็จพระบรมราชาธิราชเสด็จขึ้นครองราชย์ โปรดให้สถาปนาเจดีย์ใหญ่ สองพระองค์ ไว้ตรงบริเวณที่เจ้าอ้ายพระยาและเจ้ายี่พระยา พระเชษฐาชนช้างสู้รบกันถึงสิ้นพระชนม์ทั้งคู่ ณ ตำบลป่าถ่าน พร้อมกับได้โปรดให้สถาปนาวัดราชบูรณะ ประกอบด้วยพระธาตุ และพระวิหาร โดยสร้างไว้ ณ บริเวณที่ถวายพระเพลิงศพเจ้าอ้ายพระยาและเจ้ายี่พระยาและสร้างพระปรางค์ใหญ่ขึ้นเพื่อบำเพ็ญพระราชกุศลแด่สมเด็จพระอินทราชา พระราชบิดาในวาระนั้นด้วย
พ.ศ. 1969 สมเด็จพระบรมราชาธิราชได้ทรงสร้างวัดมเหยงคณ์
พระราชกรณียกิจ > ด้านการปกครอง

ทรงตรากฎหมายลักษณะอาญาศึก (อยู่ในลักษณะกบฏศึก) ขึ้น